Da det ikke kjennes til verken far eller søsken, har ytterligere spekulasjoner rundt Ælfgifus bakgrunn vært avhengig av morens identitet, hvis relativt uvanlige navn har ført til spekulasjoner. H.P.R. Finberg foreslår at hun var den Wynflæd som utferdiget et testamente angivelig en gang i midten av det 10. århundre etter Ælfgifus død. Personen som utarbeidet testamentet hadde mange eiendommer spredt over Wessex (i Somerset, Wiltshire, Berkshire, Oxfordshire og Hampshire), og var tett forbundet med nonnene i Wilton og Shaftesbury, som begge var kongelig opprettede klostre. På dette grunnlag er det blitt foreslått en rekke familiemedlemmer til Ælfgifu, som en søster kalt Æthelflæd, en bror Eadmær, og en bestemor Brihtwyn.